Odense Adresse-Contoirs Efterretninger, 1838-12-03
Blandinger. Om Thorvaldsens Johannes-Gruppe hedder det i Kunstbladet: Hvis ikke Compositionen tilhørte en anden Tid og en anden Religion, end i Grækernes Dage, kunde Man let overgive sig til den Jllusion, at Man havde et classisk Værk fra Oldtiden for sig. Endelig seer Man da igjen i vor Tid fritstaaende Figurer i en Fronton, saaledes som de Gamle i Almindelighed anbragte dem paa deres Templer. Hvor fladt og skitzemæssigt viser sig ikke et Basrelief i Sammenligning med den maleriske Virkning af hele Statuer! Denne Opstilling af Figurer er paa en Maade en Blanding af Sculptur og Maleri. Dette vil vistnok føles af Enhver, som i en tilbørlig Afstand (f. Ex. fra den lige overfor Frue Kirkes Hoved facade liggende Privatbygning) betragter den omtalte Thorvaldsenske Gruppe, hvis fortrinlige Kunstværd iøvrigt er langt ophøiet over vor Roes. Disse rødgule Figurer af Terracotta paa deres graat anstrøgne Fodstykker hæve sig ypperligt frem mod den noget mørkere Baggrund, og ere af en fast vidunderlig Skjønhed og Virkning. J Sandhed, dersom der intet andet Kunstværk fandtes i KjøbenGe havn end dette, vilde det alene være den længste Reise værdt, thi noget Lignende er ikke seet siden Oldtidens Templer sank i Gruus. - Nu staaer det Ønske kun tilbage, at dette Mesterværk maa kunne modstaae vort ublide Climas Jndvirkninger. Der er i den Henseende gjort hvad menneskelig Omhu kan formaae, da Man har søgt at sikkre Figurerne ved at overstryge dem med en enkaustisk Farve (af Copal, Vox og Terpentin), paa samme Maade, som Man i München har anvendt denne Methode ved flere Kunstværker, og som vel noget svarer til det antike System, i denne Retning. Figurerne bleve ophedede og i denne Tilstand overstrøgne ti til tolv Gange med den ligeledes varme Farve, som paa denne Maade trænger dybt ind i Massen, gjør den haard som Marmor, og beskytter den mod Luftens Jndvirkninger. (Jfølge "Sjællandspostenbehagede det Hs. Majestæt Kongen, omgiven af sin Suitee, forleden at tage Kunstværket i Øiesyn.) Godnat og Godmorgen. – "Dagen" af 30 Novbr. indeholder fra den fratrædende Redacteur, Hr. Repp følgende Afskedshilsen: "med nærværende Nummer slutter jeg min Redaction af "Dagen og tager fordenne Gang ærbødig Afsked med det ærede Publikum; med det samme frembærer jeg min inderlige og oprigtige Tak til adskillige deels bekjendte, deels ubekjendte Correspondenter, som i min Redactions Tid have begunstiget mig med venskabelige, gavnlige og interessante Meddelelser. Jeg ønsker den tiltrædende Redacteur megen Held, og Publikum mange fornøielige og frydefulde "Dage.""Dagen af 1 d. indeholder følgende Hilsen til sine Læsere (fra den nye Redacteur, Hr. F. C. Hillerup.: "idet jeg paa Udgiverens Anmodning tiltræder Redactionen af dette Blad, maa jeg tillige underrette Publikum om, at jeg paa Grund af mine andre Beskjæftigelser, kun har overtaget dette Hverv ad interim. Da min Virksomhed i denne Retning følgelig er at betragte som meget temporair, tør jeg vel ansee en Udvikling af mine politiske Anskuelser for overflødig. Kun saa meget vil jeg sige, at jeg vil bestræbe mig for at lagttage en human og sømmelig frimodig Tone, og vise al Agtelse for Andres Meninger, hvor forskjellige de end kunne være fra mine, naar de blot ere støttede paa Grunde. Jeg tør da vel smigre mig med det Haab, hos Andre at møde den samme Velvillie, hvoraf jeg selv er besjælet. Kjøbenhavnsposten trøster Hr. Repp til Afsked med de husvalende Ord: "at, naar Man sammenligner de Kræfter, over hvilke Hr. Repp under sin Redactionsperiode har kunne disponere, og dem, som ved Redactionen af den Berlingske Tidende ere stillede til Hr. Nathansons Raadighed, saa vil Man vist maatte indrømme, at der ikke finder liden Ubillighed Sted i den saare forskjellige Maade, hvorpaa Begges Bestræbelser ere blevne bedømte; – et saa capitalt Misgreb, som det Nathanson ske Lotteriproject, har Hr. Repp i alt Fald ikke at bebreide sig.""Dannevirket meddeler en kort Beretning om en rigtignok yderst mærkværdig "Ægt, (o: befalet Kjørsel).